stanford-oval/wikipedia huggingface dataset:
บัณฑิตวิทยาลัย มหาวิทยาลัยขอนแก่น
ประวัติ

บัณฑิตวิทยาลัยเป็นหน่วยงานในระดับคณะซึ่งก่อตั้งขึ้นตามพระราชกฤษฎีกาเมื่อวันที่ 30 พฤศจิกายน พ.ศ. 2521 เพื่อรับผิดชอบการบริหารจัดการศึกษาระดับบัณฑิตศึกษาของมหาวิทยาลัยขอนแก่น โดยเริ่มเปิดรับนักศึกษาระดับบัณฑิตศึกษาในสาขาวิชาต่าง ๆ ตั้งแต่ปีการศึกษา 2523 เป็นต้นมา ในปีการศึกษา 2523 เปิดรับนักศึกษาระดับปริญญาโท จำนวน 4 สาขาวิชา คือ สาขาวิชาจิตวิทยาการศึกษา การวัดและประเมินผลการศึกษา หลักสูตรและการสอน และสาขาวิชาวิศวกรรมโครงสร้าง ต่อมาในปีการศึกษา 2524 รับนักศึกษาเพิ่มอีก จำนวน 3 สาขาวิชา คือ สาขาวิชาสัตวศาสตร์ สาขาวิชาพืชศาสตร์ และสาขาวิชาวิศวกรรมทรัพยากรแหล่งน้ำ รวมเป็นเปิดสอนทั้งสิ้นในปีการศึกษา 2524 จำนวน 7 สาขาวิชา และได้เปิดรับนักศึกษาในสาขาวิชาต่างๆ เพิ่มขึ้นทุกๆปี จนถึงปัจจุบัน
การบริหารจัดการการศึกษาในระดับบัณฑิตศึกษา ในระยะแรกทั้งด้านการรับเข้า การลงทะเบียนและการจัดการเรียนการสอน การพัฒนาคุณภาพมาตรฐานบัณฑิตวิทยาลัยจะเป็นผู้รับผิดชอบในการบริหารจัดการทั้งหมดและเป็นการบริหารแบบรวมศูนย์ไว้ที่บัณฑิตวิทยาลัย เมื่อมีสาขาวิชาเปิดสอนเพิ่มมากขึ้นและมีคณะต่าง ๆ ที่มาเกี่ยวข้องมากขึ้น ทำให้การบริหารจัดการแบบเดิมล่าช้า มีข้อจำกัดไม่คล่องตัวเป็นอุปสรรคต่อการพัฒนางานด้านบัณฑิตศึกษาของมหาวิทยาลัย ดังนั้นในปี พ.ศ. 2540 บัณฑิตวิทยาลัยจึงได้มีการปรับเปลี่ยนการบริหารจัดการบัณฑิตศึกษาใหม่ โดยการโอนภารกิจด้านการจัดการเรียนการสอน การบริหารจัดการหลักสูตรไปให้คณะดำเนินการ โดยกำหนดให้แต่ละคณะมีคณะกรรมการบัณฑิตศึกษาของคณะเป็นผู้รับผิดชอบงานบัณฑิตศึกษา ในขณะที่บัณฑิตวิทยาลัยทำหน้าที่เป็นหน่วยงานกลาง ทำหน้าที่รับเข้าศึกษา สนับสนุน ส่งเสริม พัฒนาคุณภาพและมาตรฐานการจัดการศึกษาบัณฑิตศึกษา เมื่อภารกิจเปลี่ยนไปจึงทำให้โครงสร้างบริหารงานของบัณฑิตวิทยาลัยที่มีอยู่เดิมไม่สอดคล้องกับภารกิจใหม่ที่รับผิดชอบ
ในปี 2547 มหาวิทยาลัยได้มีนโยบายให้หน่วยงานต่าง ๆ ของมหาวิทยาลัยขอนแก่น ปรับภารกิจที่เชื่อมโยงกัน ไม่ซ้ำซ้อน คล่องตัว มีประสิทธิภาพ ให้บริการรวดเร็ว และมีคุณภาพโดยใช้หลักการบริการแบบเบ็ดเสร็จ ณ จุดเดียว (One Stop Service) ดังนั้น เพื่อรองรับภารกิจใหม่ที่เพิ่มขึ้นและภารกิจในเชิงรุกของมหาวิทยาลัย สภามหาวิทยาลัยในคราวประชุมครั้งที่ 3/2547 เมื่อวันที่ 31 มีนาคม 2547 เห็นควรให้มีการปรับโครงสร้างการบริหารงานของบัณฑิตวิทยาลัย และเห็นควรให้บัณฑิตวิทยาลัยเป็นหน่วยงานกลางที่รับผิดชอบการศึกษาระดับบัณฑิตศึกษาของมหาวิทยาลัยขอนแก่น และมีภารกิจที่ต้องรับผิดชอบ 4 ด้าน ดังนี้ คือ 
1) ด้านนโยบายและแผนพัฒนาบัณฑิตศึกษา
2) ด้านการพัฒนาคุณภาพการศึกษาระดับบัณฑิตศึกษา
3) ด้านการจัดการหลักสูตรสาขาวิชาร่วม
4) ด้านรักษามาตรฐานและคุณภาพบัณฑิตศึกษา
คณบดี

| รายนามคณบดีบัณฑิตวิทยาลัย มหาวิทยาลัยขอนแก่น> รายนามคณบดีบัณฑิตวิทยาลัย | รายนามคณบดีบัณฑิตวิทยาลัย มหาวิทยาลัยขอนแก่น> วาระการดำรงตำแหน่ง | รายนามคณบดีบัณฑิตวิทยาลัย มหาวิทยาลัยขอนแก่น>  |
| --- | --- | --- |
| 1.รองศาสตราจารย์ กวี จุติกลุ | พ.ศ. 2522 - พ.ศ. 2523 |  |
| 2. รองศาสตราจารย์ ดร.เทอด เจริญวัตนา | พ.ศ. 2522 - พ.ศ. 2523 |  |
| 3. รองศาสตราจารย์ ดร.สุชาติ จันทร์ทิพย์ | พ.ศ. 2523 - พ.ศ. 2527 |  |
| 4. รองศาสตราจารย์ ดร.ประยูร อาษานาม | 1 มิถุนายน - 31 ตุลาคม พ.ศ. 2527 |  |
| 5. รองศาสตราจารย์ ดร.สาโรช ค้าเจริญ | พ.ศ. 2527 -พ.ศ. 2531 |  |
| 6. ศาสตราจารย์ ดร.ธีระ รุญเจริญ | พ.ศ. 2531 - พ.ศ. 2535 |  |
| 7. รองศาสตราจารย์ ดร.สมพงษ์ จันทร์โพธิ์ศรี | พ.ศ. 2535 -พ.ศ. 2539 |  |
| 8. รองศาสตราจารย์ ดร.วินิต ชินสุวรรณ | พ.ศ. 2539 -  พ.ศ. 2541 |  |
| 9. รองศาสตราจารย์ ดร.สมหมาย ปรีเปรม | พ.ศ. 2541 - พ.ศ. 2549 |  |
| 10. รองศาสตราจารย์ ดร.ลำปาง แม่นมาตย์ | พ.ศ. 2549 - พ.ศ. 2557 |  |
| 11. ศาสตราจารย์ ดร.สุรศักดิ์ วงศ์รัตนชีวิน | พ.ศ. 2557 - พ.ศ. 2565 |  |
| 12. รองศาสตราจารย์ ดร.เกียรติไชย  ฟักศรี | พ.ศ. 2565 – ปัจจุบัน |  |
หมายเหตุ คำนำหน้านามของผู้ดำรงตำแหน่งนายกสภามหาวิทยาลัย เป็นคำนำหน้านามในขณะนั้น
แหล่งข้อมูลอื่น

บัณฑิตวิทยาลัย มหาวิทยาลัยขอนแก่น
การเปลี่ยนสัณฐาน

สำหรับความหมายอื่น ดูที่ การเปลี่ยนสัณฐาน (แก้ความกำกวม)
แมลงปอ มีการลอกคราบครั้งสุดท้าย เพื่อเปลี่ยนสัณฐานจากตัวโม่ง ไปเป็นตัวเต็มวัย
การเปลี่ยนสัณฐาน  หรือ เมตามอร์โฟซิส (อ. Metamorphosis)
เป็นกระบวนการในการเจริญเติบโตของสัตว์รูปแบบหนึ่ง ที่เกิดหลังจากการคลอดหรือฟักออกจากไข่ โดยเปลี่ยนแปลงโครงสร้างหรือรูปแบบร่างกายที่ก้าวกระโดดและเด่นชัด ซึ่งเป็นผลจากการเจริญเติบโตของเซลล์และการเปลี่ยนแปลงจำเพาะของเซลล์
โดยส่วนใหญ่ ในหลายขั้นตอนของการเปลี่ยนสัณฐาน จะเกิดขึ้นพร้อมกับการเปลี่ยนถิ่นที่อยู่และพฤติกรรมไปด้วย
การเจริญเติบโตแบบเปลี่ยนสัณฐานเกิดขึ้นในสัตว์บางชนิดในกลุ่ม สัตว์สะเทินน้ำสะเทินบก สัตว์ขาปล้อง (เช่น แมลงบางชนิด และครัสตาเซีย) มอลลัสก์ ไนดาเรีย เอไคโนดอร์มาทา และ เพรียงหัวหอม
เป็นคำศัพท์เฉพาะทางในสาขาวิทยาศาสตร์เท่านั้น ความหมายไม่ครอบคลุมถึง การเจริญเติบโตของเซลล์ที่เกิดขึ้นโดยทั่วไป หรือการเร่งการเจริญเติบโต และยังไม่สามารถนำไปอ้างกับการเจริญเติบโตในสัตว์เลี้ยงลูกด้วยนมได้อย่างชัดเจนและเป็นเพียงหัวข้อที่ถกเถียงกันอยู่เท่านั้น
อภิธานศัพท์

เมตามอร์โฟซิส มาจากภาษากรีกว่า μεταμόρφωσις หมายถึง การเปลี่ยนแปลงรูปร่าง (transformation, transforming)  เป็นคำประสมระหว่าง μετα- (meta-) หมายถึง เปลี่ยน (change) กับ μορφή (morfe) หมายถึง รูปแบบ (form)
การเปลี่ยนสัณฐานของสัตว์สะเทินน้ำสะเทินบก

การเปลี่ยนสัณฐานของ สัตว์สะเทินน้ำสะเทินบก เปลี่ยนแปลงระยะเดียวจาก ระยะตัวอ่อน สู่ระยะตัวเต็มวัย (ไม่มีการลอกคราบ และระยะดักแด้)
เรียกระยะตัวอ่อนว่า ลูกอ๊อด
วงจรชีวิตของสัตว์สะเทินน้ำสะเทินบกทั่วไป วางไข่ในน้ำ
ลูกอ๊อดจะเติบโต จนกว่าจะเริ่มการเปลี่ยนสัณฐาน
ซึ่งเริ่มจากการพัฒนาขาหลัง ก่อนขาหน้า
ปอดพัฒนาขึ้น และลูกอ๊อดเริ่มว่ายบริเวณพื้นผิวของน้ำเพื่อหายใจ
ลำไส้สั้นลง เพื่อปรับให้เหมาะกับการกินเนื้อเป็นอาหาร และตาโปนขึ้นและย้ายค่อนไปทางด้านหลัง
ส่วนใหญ่ (ยกเว้นซาลาแมนเดอร์) หางถูกย่อยและดูดกลืนหายไปในร่างกาย ซึ่งเป็นระยะสุดท้ายของการเปลี่ยนสัณฐาน
มีสิ่งแตกต่างหลากหลายมากในวงจรชีวิตของสัตว์สะเทินน้ำสะเทินบกทั่วไป
ซาลามานเดอร์บางสปีชีส์ ไม่จำเป็นต้องเปลี่ยนให้สมบูรณ์เพื่อเจริญพันธุ์ แต่เปลี่ยนเฉพาะตามปัจจัยความตึงเครียดของสิ่งแวดล้อม
ปาดจากเขตศูนย์สูตรบางสปีชีส์ วางไข่บนบก ซึ่งลูกอ๊อดเปลี่ยนสัณฐานตั้งแต่อยู่ภายในไข่ เมื่อฟักยังพัฒนาเป็นตัวเต็มวัยที่ไม่สมบูรณ์ดี อาจยังมีหาง แต่จะถูกกลืนหายไปภายในสองวัน
แหล่งค้นคว้าภายนอก

Description of metamorphosis and its different forms
Info on butterflies and butterfly metamorphosis
Info on insect hormones เก็บถาวร 2010-01-03 ที่ เวย์แบ็กแมชชีน
ดูเพิ่ม

อะเมตาบอลิซึม (Ametabolism)
ไฮเปอร์เมตามอร์โฟซิส (Hypermetamorphosis)
มอร์โฟเจเนซิส (Morphogenesis)
เมตามอร์โฟซิสแบบไม่สมบูรณ์ในตั๊กแตน ซึ่งมีระยะตัวอ่อนอินสตาร์หลายระยะ
ขั้นตอนการเปลี่ยนสัณฐานของกบ
ท่าอากาศยานแฟรงก์เฟิร์ต

ท่าอากาศยานแฟรงก์เฟิร์ต (เยอรมัน: Flughafen Frankfurt) หรือชื่อเต็มคือ ท่าอากาศยานฟรังค์ฟวร์ทอัมไมน์ (เยอรมัน: Flughafen Frankfurt am Main) (IATA: FRA, ICAO: EDDF) เป็นท่าอากาศยานหลักของประเทศเยอรมนี ตั้งอยู่ทางตะวันตกเฉียงใต้ของนครแฟรงก์เฟิร์ต เมืองศูนย์กลางทางการเงินของยุโรป
ท่าอากาศยานแฟรงก์เฟิร์ตเป็นท่าอากาศยานที่ใหญ่ที่สุดในเยอรมนี มีเที่ยวบินตรงเชื่อมต่อกับ 300 จุดหมายปลายทางใน 5 ทวีปทั่วโลก และเป็นท่าอากาศยานที่มีผู้โดยสารมากเป็นอันดับ 4 ของทวีปยุโรป โดยมีผู้โดยสารใช้บริการท่าอากาศยานแห่งนี้กว่า 64.5 ล้านคนในปีค.ศ. 2017 ท่าอากาศยานแห่งนี้ขนส่งสินค้ากว่า 2.076 ล้านตันในปีค.ศ. 2015 ซึ่งมากที่สุดในยุโรป
แหล่งข้อมูลอื่น

ท่าอากาศยานแฟรงก์เฟิร์ต (อังกฤษ)
Fraport AG (อังกฤษ)
| ด ค กท่าอากาศยานหลักในประเทศเยอรมนี |
| --- | --- |
 โคโลญบ็อน  ชตุทท์การ์ท  ดึสเซิลดอร์ฟ  เบอร์ลินบรันเดินบวร์ค  แฟรงก์เฟิร์ต  มิวนิก  ฮัมบวร์ค
จ้าว หงอิน

จ้าว หงอิน (จีน: 趙弘殷; พินอิน: Zhào Hóngyīn; สวรรคต 3 กันยายน ค.ศ. 956) เป็นนายทหารในยุค ห้าวงศ์สิบรัฐ ของ จักรวรรดิจีน และเป็นพระราชบิดาในจักรพรรดิซ่งไท่จู่และจักรพรรดิซ่งไท่จงแห่งราชวงศ์ซ่งเหนือ
จ้าว หงอิน เสด็จสวรรคตเมื่อวันที่ 3 กันยายน ค.ศ. 956 เมื่อจ้าว ควงอิ้น บุตรชายคนโตปราบดาภิเษกขึ้นเป็นจักรพรรดิซ่งไท่จู่ ปฐมจักรพรรดิแห่งราชวงศ์ซ่งในปี ค.ศ. 960 ก็ได้สถาปนาพระราชบิดาของพระองค์คือจ้าว หงอิน ที่สิ้นชีวิตไปแล้วให้มีพระบรมราชอิสริยยศเทียบเท่าจักรพรรดิมีพระนามว่า จักรพรรดิเสฺวียนจู่
โรงเรียนหนองคายวิทยาคาร

| โรงเรียนหนองคายวิทยาคาร Nongkhaiwittayakarn School> ที่ตั้ง |
| --- | --- |
ถนนราชการ ตำบลหนองกอมเกาะ อำเภอเมืองหนองคาย จังหวัดหนองคาย 43000
พิกัด: 17°51′44″N 102°44′24″E﻿ / ﻿17.862223°N 102.739893°E﻿ / 17.862223; 102.739893
ข้อมูล
ชื่ออื่น: น.ค. , แมวเหมียว
ประเภท: มัธยมศึกษา
คำขวัญ: สจจํเว อมต วาจา (ความจริงเป็นสิ่งไม่ตาย) 
สถาปนา: 28  กุมภาพันธ์  พ.ศ.2535  (32 ปี 258 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1043660498
ผู้อำนวยการ: นาย  วีระศักดิ์ มาตย์นอก
สี:    เหลือง-น้ำเงิน
เพลง: เพลงมาร์ชหนองคายวิทยา
ต้นไม้: พญาสัตบรรณ
เว็บไซต์: http://www.nkwit.info
ต้นไม้ประจำโรงเรียน - พญาสัตบรรณ
โรงเรียนหนองคายวิทยาคาร เป็นโรงเรียนมัธยมสหศึกษาสังกัดสำนักงานเขตพื้นที่การศึกษามัธยมศึกษาหนองคาย ตั้งอยู่ในอำเภอเมืองหนองคาย จังหวัดหนองคาย
เริ่มเปิดทำการสอนเมื่อปี พ.ศ. 2535
ประวัติ

เดิมจังหวัดหนองคายมีโรงเรียนมัธยมศึกษาอยู่  2  โรง คือ โรงเรียนหนองคายวิทยาคาร ซึ่งเป็นโรงเรียนชาย ปัจจุบันเป็นสถานที่ตั้งสนามกีฬาจังหวัดหนองคายสถานที่ตั้งเดิม และโรงเรียนสตรีปทุมเทพรังสรรค์ปัจจุบันเป็นที่ตั้งของที่ดินจังหวัดหนองคาย ในวันที่ 4 พฤษภาคม 2510 กระทรวงศึกษาธิการได้ประกาศรวมโรงเรียนทั้ง 2 แห่งเข้าด้วยกันและชื่อใหม่ว่า โรงเรียนปทุมเทพวิทยาคาร แล้วย้ายมาอยู่ตรงข้ามกับสนามบินเก่า ต่อมาประมาณเดือนตุลาคม 2534 โดยนายวิเชียร ชูประยูร ผู้อำนวยการโรงเรียนปทุมเทพวิทยาคาร ในขณะนั้น ได้ดำเนินการขอจัดตั้งโรงเรียนมัธยมศึกษาระดับจังหวัดแห่งที่ 2 ขึ้นต่อกรมสามัญศึกษา โดยขอใช้ชื่อโรงเรียนประจำจังหวัดชายเดิมว่า "โรงเรียนหนองคายวิทยาคาร"
พ.ศ. 2457 โรงเรียนหนองคายวิทยาคาร เปิดทำการเรียนการสอนระดับประถมศึกษา ชั้นประถมศึกษาปีที่ 1 โดยอาศัยศาลาโรงธรรมวัดศรีสุมังค์ ตำบลโพธิ์ชัย อำเภอเมืองหนองคาย เป็นสถานที่เล่าเรียน มีนายน้อย บุญชัยศรี เป็นครูใหญ่ และนายสำราญ ภักดีนวล เป็นครูน้อย
พ.ศ. 2458 ขุนวรสิษฐดรุณเวทย์ (นารถ อินทุสมิต) ได้รับแต่งตั้งให้มารับตำแหน่งครูใหญ่ ได้ย้ายโรงเรียนมาอาศัย ศาลาโรงธรรมวัดศรีคุณเมือง เป็นที่เล่าเรียน
พ.ศ. 2460 ย้ายโรงเรียนมาอาศัยศาลาโรงธรรมวัดศีรษะเกษ เป็นสถานที่เล่าเรียน และจัดการศึกษาถึงชั้นมัธยมศึกษาปีที่ 1
พ.ศ. 2463 – 2464 กระทรวงศึกษาธิการ จัดสรรงบประมาณให้สร้างอาคารเรียนแบบชั่วคราวขึ้นที่บริเวณสนามกีฬาจังหวัดหนองคาย จึงย้ายมาทำการสอนที่อาคารหลังใหม่ จัดการศึกษาถึงชั้นมัธยมศึกษาปีที่ 3
พ.ศ. 2465 ย้ายสถานที่เล่าเรียนไปอยู่ที่จวนผู้ว่าราชการจังหวัดหนองคาย ปัจจุบันเป็นเรือนไม้ทรงปั้นหยาชั้นเดียว
พ.ศ. 2467 ได้รับงบประมาณมาสร้างอาคารเรียนถาวรขึ้นที่บริเวณสนามกีฬาอนุสาวรีย์ปราบฮ่อจึงได้ย้ายสถานที่มาเรียนที่ตึกใหม่นี้ตลอดมา
พ.ศ. 2472 นายอำไพ พลศักดิ์ ได้รับการแต่งตั้งให้มาดำรงตำแหน่งครูใหญ่ และได้เริ่มจัดการศึกษาชั้นมัธยมศึกษาปีที่ 4 ขึ้น ต่อมาได้ขยายการจัดการศึกษาในชั้นมัธยมศึกษาปีที่ 5 และ ชั้นมัธยมศึกษาปีที่ 6 ตามลำดับ
พ.ศ. 2503 นายสุชาติ สุขากันยา ได้รับการแต่งตั้งให้ดำรงตำแหน่งอาจารย์ใหญ่และ ได้เปิดสอนชั้นมัธยมศึกษาตอนปลายสายสามัญแผนกวิทยาศาสตร์ ชั้นมัธยมศึกษาปีที่ 4 ขึ้น
ในปี พ.ศ. 2505 มีนักเรียนชั้นประโยคมัธยมศึกษาตอนปลาย (ชั้นมัธยมศึกษาปีที่ 5) เป็นรุ่นแรก
พ.ศ. 2505 กระทรวงศึกษาธิการ ขยายพื้นที่ของสถานศึกษาให้เพียงพอกับจำนวนนักเรียนที่เพิ่มขึ้นจึงได้จัดสร้างอาคารเรียนขึ้นในพื้นที่สาธารณะ ถนนมิตรภาพ ตำบลโพธิ์ชัย ซึ่งอยู่ทางทิศตะวันออกของสนามบินหนองคาย แล้วให้ย้ายโรงเรียนหนองคายวิทยาคารมาอยู่ ณ บริเวณปัจจุบัน ซึ่งมีเนื้อที่ 35 ไร่ ตั้งแต่บัดนั้นเป็นต้นมา
ต่อมากระทรวงศึกษาธิการได้ไปประกาศจัดตั้งโรงเรียนหนองคายวิทยาคาร เมื่อวันที่ 28 กุมภาพันธ์ 2535  ในระหว่างที่ยังไม่มีผู้บริหารโรงเรียนกรมสามัญศึกษาได้แต่งตั้งให้ นายวิเชียร ชูประยูร ผู้อำนวยการโรงเรียนปทุมเทพวิทยาคาร เป็นผู้ดูแลและดำเนินการต่าง ๆ เพื่อให้การรับนักเรียนเข้าเรียน การจัดเตรียมการเปิดการเรียนการสอน การประสานงานในเรื่องอาคารสถานที่และวัสดุอุปกรณ์ ตลอดทั้งในเรื่องอื่น ๆ ให้เป็นไปด้วยความเรียบร้อยและทันการ โรงเรียนจึงแต่งตั้งให้นายสมศักดิ์ คณาวราประเสริฐ ผู้ช่วยผู้อำนวยการโรงเรียนปทุมเทพวิทยาคารเป็นผู้ดูแลและการดำเนินการต่าง ๆ ของโรงเรียนหนองคายวิทยาคาร
ปี พ.ศ. 2535 เปิดชั้นเรียนในระดับมัธยมศึกษาตอนต้น
ปี พ.ศ. 2538 เปิดชั้นเรียนในระดับมัธยมศึกษาตอนปลาย
ปัจจุบันโรงเรียนหนองคายวิทยาคารเป็นแบบสหศึกษา  เปิดสอนตามหลักสูตรของกระทรวงศึกษาธิการ โดยมีนายวีระศักดิ์ มาตย์นอก เป็นผู้อำนวยการโรงเรียนคนปัจจุบัน
ข้อมูลพื้นฐาน > ปรัชญาโรงเรียน

สจจํเว อมต วาจา ความจริงเป็นสิ่งไม่ตาย
ข้อมูลพื้นฐาน > คติพจน์ประจำโรงเรียน

เรียนดี วินัยเด่น เป็นประโยชน์ต่อชุมชน
ข้อมูลพื้นฐาน > สีประจำโรงเรียน

เหลือง - น้ำเงิน
สีเหลือง หมายถึง คุณธรรมจริยธรรมเเละความดีงาม
สีน้ำเงิน หมายถึง หนักเเน่น ความมีมานะอดทน
ข้อมูลพื้นฐาน > ต้นไม้ประจำโรงเรียน

ต้นพระยาสัตตบรรณ
อาคาร

อาคาร 1 กลุ่มสาระการเรียนรู้สังคมศึกษาศาสนาและวัตนธรรม, ห้องปฏิบัติการคอมพิวเตอร์ และห้องเรียนแนะแนว
อาคาร 2 กลุ่มสาระการเรียนรู้วิทยาศาสตร์, คณิตศาสตร์, ภาษาไทย และห้องเรียน
อาคาร 3 กลุ่มสาระการเรียนรู้ภาษาต่างประเทศ, กลุ่มสาระการเรียนรู้ศิลปะ และห้องเรียน
อาคารอื่น ๆ
หอประชุมนค 1
โรงอาหาร 1
อาคารคหกรรม 2
ห้องสมุด
อาคารกุหลาบ
เรือนไทย (เรือนวัฒนธรรม)
อาคารศิลปะ ดนตรีนาฏศิลป์ 2
เรือนพยาบาล
ศาลาศรัทธาสหัทญานุสรณ์
แหล่งข้อมูลอื่น

ข้อมูลโรงเรียนหนองคายวิทยาคารจาก สพฐ.[ลิงก์เสีย]
โรงเรียนไม้เรียงประชาสรรค์

| โรงเรียนไม้เรียงประชาสรรค์ Maireangprachasan School |
| --- | --- |

ที่ตั้ง

168 หมู่ที่ 1 ตำบลไม้เรียง อำเภอฉวาง จังหวัดนครศรีธรรมราช 80260
ข้อมูล
ชื่ออื่น: ม.ป.
ประเภท: สหศึกษา
คำขวัญ: รักสถาบัน ยึดมั่นคุณธรรม นำวิชาการ ประสานชุมชน
สถาปนา: 14 มกราคม พ.ศ. 2542
หน่วยงานกำกับ: กองการศึกษา ศาสนา และวัฒนธรรม   องค์การบริหารส่วนจังหวัดนครศรีธรรมราช   กรมส่งเสริมการปกครองท้องถิ่น   กระทรวงมหาดไทย
ผู้อำนวยการ: นางภาวินี อำนวย
สี:    สีน้ำเงิน-สีเหลือง
ต้นไม้: พญาสัตบรรณ
เว็บไซต์: https://www.maireang.ac.th/
โรงเรียนไม้เรียงประชาสรรค์ (ตัวย่อ: ม.ป.) เป็นเป็นโรงเรียนมัธยมศึกษาประเภทสหศึกษา สังกัดกองการศึกษา ศาสนา และวัฒนธรรม องค์การบริหารส่วนจังหวัดนครศรีธรรมราช กรมส่งเสริมการปกครองท้องถิ่น กระทรวงมหาดไทย
ประวัติ

โรงเรียนไม้เรียงประชาสรรค์ เปิดทำการเมื่อปีการศึกษา 2537 โดยเปิดเป็นโรงเรียนสาขาของโรงเรียนฉวางรัชดาภิเษก เปิดทำการครั้งแรกมีนักเรียนจำนวน 53 คน ต่อมากรมสามัญศึกษา กระทรวงศึกษาธิการ ได้ประกาศจัดตั้งเป็นโรงเรียนไม้เรียงประชาสรรค์ เมื่อวันที่ 14 มกราคม พ.ศ. 2542 โดยแต่งตั้งนายวัฒนา ลาชโรจน์ เป็นครูใหญ่ กรมสามัญศึกษาได้ จัดตั้งงบประมาณ 1,200,000 บาท เพื่อสร้างอาคารเรียนกึ่งถาวรขนาด 6 ห้องเรียน จำนวน 1 หลังและได้งบประมาณบริจาคโดยการจัดทอดผ้าป่าจำนวน 80,000 บาท เพื่อสร้างอาคารสำนักงานจำนวน 1 หลัง และได้รับบริจาคเงินจำนวน 30,000 บาท สร้างห้องส้วมนักเรียน ขนาด 3 ที่นั่ง จำนวน 1 หลัง
ต่อมาเมื่อวันที่ 12 ตุลาคม พ.ศ. 2550 โรงเรียนไม้เรียงประชาสรรค์ได้ถ่ายโอนภารกิจไปสังกัดองค์การบริหารส่วนจังหวัดนครศรีธรรมราช
หลักสูตร

โรงเรียนไม้เรียงประชาสรรค์ ได้แบ่งการจัดการเรียนการสอน 2 ระดับ คือ
ระดับชั้นมัธยมศึกษาตอนต้น
ระดับชั้นมัธยมศึกษาตอนปลาย
แหล่งข้อมูลอื่น

โรงเรียนไม้เรียงประชาสรรค์
| ด ค กโรงเรียนสังกัดองค์กรปกครองส่วนท้องถิ่นในจังหวัดนครศรีธรรมราช |
| --- | --- |
องค์การบริหารส่วนจังหวัดนครศรีธรรมราช:  สาธิตองค์การบริหารส่วนจังหวัด ๑ (บ้านท่าเรือมิตรภาพที่ ๓๐)  สาธิตองค์การบริหารส่วนจังหวัด ๒ (บ้านสำนักไม้เรียบ)  วัดสำนักขัน  บ้านน้ำโฉ  ไม้เรียงประชาสรรค์ 
เทศบาลนครนครศรีธรรมราช:  เทศบาลวัดท่าโพธิ์  เทศบาลวัดท้าวโคตร  เทศบาลวัดมเหยงคณ์  เทศบาลวัดศรีทวี  เทศบาลวัดศาลามีชัย  เทศบาลวัดเสมาเมือง  เทศบาลวัดเสาธงทอง  เทศบาลวัดใหญ่  สาธิตเทศบาลวัดเพชรจริก  นานาชาติเทศบาลนครนครศรีธรรมราช 
เทศบาลเมืองทุ่งสง:  รีสอร์ทอนุบาล  เทศบาลวัดชัยชุมพล  เทศบาลวัดโคกสะท้อน  เทศบาลบ้านนาเหนือ  มัธยมเทศบาลวัดท่าแพ  กีฬาเทศบาลเมืองทุ่งสง 
เทศบาลเมืองปากพนัง:  เทศบาลปากพนัง 1  เทศบาลปากพนัง 2  เทศบาลวัดนาควารี  เทศบาลวัดรามประดิษฐ์  เทศบาลวัดคงคาสวัสดิ์  เทศบาลวัดศรีสมบูรณ์ 
เทศบาลเมืองปากพูน:  เทศบาลเมืองปากพูน
พระพันปีตู้

พระพันปีตู้ (จีน: 杜太后; พินอิน: Dù Tàihòu; ชื่อตัวไม่ทราบ; เกิดประมาณ ค.ศ. 902; เสียชีวิต 17 กรกฎาคม ค.ศ. 961) เป็นราชนารีจีนสมัยราชวงศ์ซ่งเหนือ เป็นภริยาของขุนพลจ้าว หงอิน (趙弘殷) ทั้งเป็นมารดาของจ้าว ควงอิ้น (趙匡胤) ซึ่งต่อมาเป็นจักรพรรดิซ่งไท่จู่ (宋太祖) และจ้าว ควงอี้ (趙匡義) ซึ่งต่อมาเป็นจักรพรรดิซ่งไท่จง (宋太宗)
เมื่อพระนางสิ้นพระชนม์ ในปี ค.ศ. 961 จักรพรรดิซ่งไท่จู่ได้สถาปนาพระราชมารดาที่สิ้นพระชนม์ขึ้นเป็น พระพันปีหมิงเซี่ยน หรือ หมิงเซี่ยนไท่โฮ่ว ต่อมาในปี ค.ศ. 964 จักรพรรดิซ่งไท่จู่ได้มีพระบรมราชโองการให้เปลี่ยนพระอิสริยยศเป็น พระพันปีเจาเซี่ยน หรือ เจาเซี่ยนไท่โฮ่ว ต่อมาเมื่อจักรพรรดิซ่งไท่จู่เสด็จสวรรคตในปี ค.ศ. 976 จ้าว ควงอี้ ได้อ้างสิทธิสืบบัลลังก์ต่อจากพระเชษฐา คือ จ้าว ควงอิ้น หรือ จักรพรรดิซ่งไท่จู่ โดยอ้างว่า เป็นพินัยกรรมของพระนาง แต่นักประวัติศาสตร์ส่วนมากเชื่อว่า พินัยกรรมดังกล่าวจ้าว ควงอี้ ปลอมขึ้น
วัดยวด

| วัดยวด |
| --- | --- |


ชื่อสามัญ: วัดยวด (Wat Yuat)
ที่ตั้ง: เลขที่ 21 หมู่ที่ 7 ตำบลบ้านแพน อำเภอเสนา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางสมาธิ ขนาดพระเพลากว้าง - นิ้ว สูง - นิ้ว
เวลาทำการ: เปิดทุกวัน
จุดสนใจ: สักการบูชาหลวงพ่อทองขาว
 สถานีย่อยพระพุทธศาสนา
วัดยวด ตั้งอยู่บ้านเลียบ เลขที่ 21 หมู่ที่ 7 ตำบลบ้านแพนอำเภอเสนา จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่ม อยู่ริมแม่น้ำน้อย มีเนื้อที่ 47 ไร่ 3 งาน 25 ตารางวา โฉนดเลขที่ 15600 มีที่ธรณีสงฆ์ จำนวน 1 แปลง มีเนื้อที่ 3 ไร่ 2 งาน 3 ตารางวา โฉนดเลขที่ 187 .
อาณาเขต

ทิศเหนือ ติดต่อกับที่ดินของวัดโบสถ์ (ล่าง)
ทิศใต้ ติดต่อกับทางสาธารณ
ทิศตะวันออก ติดต่อกับถนนชลประทาน
ทิศตะวันตก ติดต่อกับแม่น้ำน้อย
ประวัติ

วัดยวด ตั้งขึ้นเมื่อ พ.ศ. 2125 ได้รับพระราชทานวิสุงคามสีมาครั้งหลังสุดเนื่องจากมีการก่อสร้างอุโบสถหลังใหม่ขึ้นเมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .
ประวัติ > ศาสนสถาน

1.1 อุโบสถ สร้างเมื่อ พ.ศ. 2412 ขนาดกว้าง 7 เมตร ยาว 23 เมตร เป็นอาคารคอนกรีตเสริมเหล็ก ได้รับพระราชทานวิสุงคามสีมาครั้งใหม่ เมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .
ประวัติ > ศาสนวัตถุ

1.1 พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว '
1.2 พระพุทธรูปยืน พุทธลักษณะ เป็นพระพุทธรูป ปาง- ขนาด สูง - นิ้ว '
1.3 พระพุทธรูปทองคำขาว พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว '.
ประวัติ > เสนาสนะ

1.1 หอสวดมนต์, กุฏิสงฆ์, กุฏิเจ้าอาวาสสร้างเมื่อ พ.ศ. 2472 กว้าง 9 เมตร ยาว 16 เมตร '
1.2 ศาลาการเปรียญ สร้างเมื่อ พ.ศ. 2494 กว้าง 15 เมตร ยาว 23 เมตร '
1.3 กุฏิสงฆ์ จำนวน 7 หลัง เป็นอาคารไม้และครึ่งตึกครึ่งไม้ '
นอกจากนี้ ยังมี ฌาปนสถาน ศาลาอเนกประสงค์ โรงเก็บพัสดุ โรงครัว ซุ้มประตูวัด '.
การบริหารและการปกครอง > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดยวด ต.บ้านแพน อ.เสนา จ.พระนครศรีอยุธยา 
| ลำดับที่ | รายนาม/สมณศักดิ์ | เริ่มวาระ | สิ้นสุดวาระ | หมายเหตุ |  |  |
| 1 | พระอธิการแจ่ม |  |  | มรณภาพ |  |  |
| 2 | พระอธิการเจิม |  |  | มรณภาพ |  |  |
| 3 | พระอธิการจิม ธรรมโชติ |  | พ.ศ. 2487 | มรณภาพ |  |  |
| 4 | พระอธิการเทียม จนฺทโชโต | พ.ศ. 2488 | พ.ศ. 2494 | ลาสิกขา |  |  |
| 5 | พระอธิการประเสริฐ ปสฏฺโฐ | พ.ศ. 2495 | พ.ศ. 2502 | มรณภาพ |  |  |
| 6 | พระอธิการซ่ำ สุทฺธาธิโก | พ.ศ. 2503 | พ.ศ. 2508 | มรณภาพ |  |  |
| 7 | พระอธิกาภู อตฺตรกฺโข | พ.ศ. 2509 | พ.ศ. 2531 | มรณภาพ |  |  |
| 8 | พระครูปลัดถนอม ฌานรโต | พ.ศ. 2533 | พ.ศ. 2560 | มรณภาพ |  |  |
| 9 | พระปลัดอานนท์ อานนฺโท | พ.ศ. 2560 | ปัจจุบัน | ปัจจุบัน |  |  |
รายชื่อคณิตศาสตร์โอลิมปิกระหว่างประเทศ

| --- | --- |
คณิตศาสตร์โอลิมปิก
 สัญลักษณ์การแข่งขันคณิตศาสตร์โอลิมปิก
เว็บไซต์
เว็บไซต์ทางการของการแข่งขันคณิตศาสตร์โอลิมปิก
ด้านล่างนี้คือ การจัดการแข่งขันคณิตศาสตร์โอลิมปิกระหว่างประเทศในปีต่าง ๆ ทั้งหมด
การจัดในแต่ละปี > แทจอน 2000

| --- | --- |
คณิตศาสตร์โอลิมปิก 2000
 สัญลักษณ์การแข่งขันคณิตศาสตร์โอลิมปิก 2000
เว็บไซต์
เว็บไซต์ทางการของการแข่งขันคณิตศาสตร์โอลิมปิก 2000 เก็บถาวร 2006-04-14 ที่ เวย์แบ็กแมชชีน
คณิตศาสตร์โอลิมปิกครั้งที่ 41 จัดขึ้นที่ แทจอน เกาหลีใต้ ระหว่างวันที่ 13-15 กรกฎาคม พ.ศ. 2543 โดยมีผู้เข้าแข่งขัน 492 คน แบ่งเป็น ชาย 461 คน หญิง 31 คน จากทั้งหมด 82 ประเทศ
ประเทศที่ได้คะแนนรวมสูงสุด 5 อันดับแรก มีดังนี้
| อันดับ | ประเทศ | คะแนนรวม |  |  |  | ประกาศเกียรติคุณ |
| --- | --- | --- | --- | --- | --- | --- |
| 1 |  จีน | 218 | 6 | 0 | 0 | 0 |
| 2 |  รัสเซีย | 215 | 5 | 1 | 0 | 0 |
| 3 |  สหรัฐ | 184 | 3 | 3 | 0 | 1 |
| 4 |  เกาหลีใต้ | 172 | 3 | 3 | 0 | 0 |
| 5 |  บัลแกเรีย | 169 | 2 | 3 | 1 | 0 |
| 5 |  เวียดนาม | 169 | 3 | 2 | 1 | 0 |
| 29 |  ไทย | 78 | 0 | 1 | 3 | 0 |
การจัดในแต่ละปี > แทจอน 2000 > เกณฑ์การตัดสิน

คะแนนรวม 42 คะแนน (มี 7 ข้อ ข้อละ 7 คะแนน)
39 คน (≥ 30 คะแนน)
71 คน (≥ 21 คะแนน)
119 คน (≥ 11)
ประกาศเกียรติคุณ 51 คน
การจัดในแต่ละปี > วอชิงตัน ดี.ซี. 2001

| --- | --- |
คณิตศาสตร์โอลิมปิก 2001
 สัญลักษณ์การแข่งขันคณิตศาสตร์โอลิมปิก 2001
เว็บไซต์
เว็บไซต์ทางการของการแข่งขันคณิตศาสตร์โอลิมปิก 2001
คณิตศาสตร์โอลิมปิกครั้งที่ 42 จัดขึ้นที่วอชิงตัน ดี.ซี.สหรัฐอเมริกา ระหว่างวันที่ 1-14 กรกฎาคม พ.ศ. 2544 โดยมีผู้เข้าแข่งขัน 506 คน แบ่งเป็น ชาย 473 คน หญิง 33 คน จากทั้งหมด 83 ประเทศ
ประเทศที่ได้คะแนนรวมสูงสุด 5 อันดับแรก มีดังนี้
| อันดับ | ประเทศ | คะแนนรวม |  |  |  | ประกาศเกียรติคุณ |
| --- | --- | --- | --- | --- | --- | --- |
| 1 |  จีน | 225 | 6 | 0 | 0 | 0 |
| 2 |  สหรัฐ | 196 | 4 | 2 | 0 | 0 |
| 3 |  รัสเซีย | 196 | 5 | 1 | 0 | 1 |
| 4 |  เกาหลีใต้ | 185 | 3 | 3 | 0 | 0 |
| 5 |  บัลแกเรีย | 185 | 3 | 3 | 0 | 0 |
| 22 |  ไทย | 103 | 0 | 2 | 2 | 0 |
การจัดในแต่ละปี > กลาสโกว์ 2002

| --- | --- |
คณิตศาสตร์โอลิมปิก 2002
 สัญลักษณ์การแข่งขันคณิตศาสตร์โอลิมปิก 2002
เว็บไซต์
เว็บไซต์ทางการของการแข่งขันคณิตศาสตร์โอลิมปิก 2002 เก็บถาวร 2011-07-06 ที่ เวย์แบ็กแมชชีน
คณิตศาสตร์โอลิมปิกครั้งที่ 43 จัดขึ้นที่เมืองกลาสโกว์ สหราชอาณาจักร ระหว่างวันที่ 19-30 กรกฎาคม พ.ศ. 2545 โดยมีผู้เข้าแข่งขัน 479 คน จากทั้งหมด 84 ประเทศ
ประเทศที่ได้คะแนนรวมสูงสุด 5 อันดับแรก มีดังนี้
| อันดับ | ประเทศ | คะแนนรวม |  |  |  | ประกาศเกียรติคุณ |
| --- | --- | --- | --- | --- | --- | --- |
| 1 |  จีน | 212 | 6 | 0 | 0 | 0 |
| 2 |  สหรัฐ | 204 | 6 | 0 | 0 | 0 |
| 3 |  รัสเซีย | 171 | 4 | 1 | 0 | 1 |
| 4 |  บัลแกเรีย | 167 | 3 | 2 | 1 | 0 |
| 5 |  เวียดนาม | 166 | 3 | 1 | 2 | 0 |
| 21 |  ไทย | 123 | 0 | 2 | 2 | 2 |
การจัดในแต่ละปี > โตเกียว 2003

| --- | --- |
คณิตศาสตร์โอลิมปิก 2003
 สัญลักษณ์การแข่งขันคณิตศาสตร์โอลิมปิก 2003
เว็บไซต์
เว็บไซต์ทางการของการแข่งขันคณิตศาสตร์โอลิมปิก 2000 เก็บถาวร 2008-03-06 ที่ เวย์แบ็กแมชชีน
คณิตศาสตร์โอลิมปิกครั้งที่ 44 จัดขึ้นที่กรุงโตเกียว ประเทศญี่ปุ่น ระหว่างวันที่ 7-19 กรกฎาคม พ.ศ. 2547 โดยมีผู้เข้าแข่งขัน 457 คน จาก 82 ประเทศ ปีนี้ประเทศไทยส่งตัวแทนไป 6 คน อยู่ในอันดับที่ 19 ของโลก ปีนี้นับเป็นจุดเปลี่ยนของวงการคณิตศาสตร์โอลิมปิกไทยเพราะเป็นปีแรกที่ไทยสามารถได้รับเหรียญทองได้เป็นปีแรกนับตังแต่เข้าร่วมการแข่งขันในปี พ.ศ. 2532
ประเทศที่ได้คะแนนรวมสูงสุด 5 อันดับแรก มีดังนี้
| อันดับ | ประเทศ | คะแนนรวม |  |  |  | ประกาศเกียรติคุณ |
| --- | --- | --- | --- | --- | --- | --- |
| 1 |  บัลแกเรีย | 227 | 6 | 0 | 0 | 0 |
| 2 |  จีน | 211 | 5 | 1 | 0 | 0 |
| 3 |  สหรัฐ | 188 | 4 | 2 | 0 | 0 |
| 4 |  เวียดนาม | 172 | 2 | 3 | 1 | 0 |
| 5 |  รัสเซีย | 167 | 3 | 2 | 1 | 0 |
| 19 |  ไทย | 111 | 1 | 1 | 2 | 1 |
การจัดในแต่ละปี > เอเธนส์ 2004

| 0 | 1 | 2 |
| --- | --- | --- |
| คณิตศาสตร์โอลิมปิก 2004 | คณิตศาสตร์โอลิมปิก 2004 |  |
|  สัญลักษณ์การแข่งขันคณิตศาสตร์โอลิมปิก 2004 |  สัญลักษณ์การแข่งขันคณิตศาสตร์โอลิมปิก 2004 |  |
| เว็บไซต์ | เว็บไซต์ |  |
| เว็บไซต์ทางการของการแข่งขันคณิตศาสตร์โอลิมปิก 2004 เก็บถาวร 2011-07-06 ที่ เวย์แบ็กแมชชีน | เว็บไซต์ทางการของการแข่งขันคณิตศาสตร์โอลิมปิก 2004 เก็บถาวร 2011-07-06 ที่ เวย์แบ็กแมชชีน |  |
คณิตศาสตร์โอลิมปิกครั้งที่ 45 จัดขึ้นที่กรุงเอเธนส์ ประเทศกรีซ ระหว่างวันที่ 6-18 กรกฎาคม พ.ศ. 2547 มีผู้เข้าแข่งขัน 486 คน จาก 85 ประเทศ
ประเทศที่ได้คะแนนรวมสูงสุด 5 อันดับแรก มีดังนี้
| อันดับ | ประเทศ | คะแนนรวม |  |  |  | ประกาศเกียรติคุณ |
| --- | --- | --- | --- | --- | --- | --- |
| 1 |  จีน | 212 | 6 | 0 | 0 | 0 |
| 2 |  สหรัฐ | 204 | 6 | 0 | 0 | 0 |
| 3 |  รัสเซีย | 171 | 4 | 1 | 0 | 1 |
| 4 |  บัลแกเรีย | 167 | 3 | 2 | 1 | 0 |
| 5 |  เวียดนาม | 166 | 3 | 1 | 2 | 0 |
| 21 |  ไทย | 123 | 0 | 2 | 2 | 2 |
การจัดในแต่ละปี > เมอริตา 2005

| --- | --- |
คณิตศาสตร์โอลิมปิก 2005

เว็บไซต์
เว็บไซต์ทางการของการแข่งขันคณิตศาสตร์โอลิมปิก 2005 เก็บถาวร 2011-07-06 ที่ เวย์แบ็กแมชชีน
คณิตศาสตร์โอลิมปิกครั้งที่ 46 จัดขึ้นที่เมืองเมอริดา ประเทศเม็กซิโก ระหว่างวันที่ 8-19 กรกฎาคม พ.ศ. 2548 มีผู้เข้าแข่งขัน 513 คน จาก 91 ประเทศ
ประเทศที่ได้คะแนนรวมสูงสุด 5 อันดับแรก มีดังนี้
| อันดับ | ประเทศ | คะแนนรวม |  |  |  | ประกาศเกียรติคุณ |
| --- | --- | --- | --- | --- | --- | --- |
| 1 |  จีน | 235 | 5 | 1 | 0 | 0 |
| 2 |  สหรัฐ | 213 | 4 | 2 | 0 | 0 |
| 3 |  รัสเซีย | 212 | 4 | 2 | 0 | 0 |
| 4 |  อิหร่าน | 201 | 2 | 4 | 0 | 0 |
| 5 |  เกาหลีใต้ | 200 | 3 | 3 | 0 | 0 |
| 23 |  ไทย | 128 | 0 | 4 | 2 | 0 |